মার্টিন ফ্রিম্যান

মার্টিন জন ক্রিস্টোফার ফ্রিম্যান (ইংরেজি: Martin John Christopher Freeman; জন্ম: ৮ সেপ্টেম্বর ১৯৭১) হলেন একজন ইংরেজ অভিনেতা ও কৌতুকাভিনেতা। তিনি সিটকম রম্যচিত্র দ্য অফিস-এ টিম ক্যান্টারবারি, ব্রিটিশ গোয়েন্দা নাট্য ধারাবাহিক শার্লক-এ ডক্টর জন ওয়াটসন, পিটার জ্যাকসনের দ্য হবিট চলচ্চিত্র ধারাবাহিকে বিলবো ব্যাগিন্স, এবং ডার্ক কমেডি অপরাধ নাট্য টিভি ধারাবাহিক কার্গো-এ লেস্টার নিগার্ড চরিত্রে অভিনয় করে খ্যাতি অর্জন করেছেন। তার অভিনীত অন্যান্য উল্লেখযোগ্য কাজ হল প্রণয়ধর্মী হাস্যরসাত্মক লাভ অ্যাকচুয়ালি (২০০৩), হাস্যরসাত্মক বিজ্ঞান কল্পকাহিনী চলচ্চিত্র দ্য হিচিকার্স গাইড টু দ্য গ্যালাক্সি (২০০৫), হাস্যরসাত্মক নেটিভিটি! (২০০৯), হাস্যরসাত্মক থ্রি ফ্লেভারস করনেটো ত্রয়ী, বিজ্ঞান কল্পকাহিনী হাস্যরসাত্মক দ্য ওয়ার্ল্ডস এন্ড (২০১৩), এবং মার্ভেল সিনেম্যাটিক ইউনিভার্সের সুপারহিরো চলচ্চিত্র ক্যাপ্টেন আমেরিকা: সিভিল ওয়ার (২০১৬) ও ব্ল্যাক প্যান্থার (২০১৮)-এ এভারেট কে রস। তিনি একটি করে এমি পুরস্কার, বাফটা পুরস্কার ও এম্পায়ার পুরস্কার অর্জন করেছেন এবং দুটি করে এমি ও বাফটা এবং একটি করে গোল্ডেন গ্লোব পুরস্কার ও স্যাটার্ন পুরস্কারের মনোনয়ন লাভ করেছেন। ফ্রিম্যান ১৯৭১ সালের ৮ই সেপ্টেম্বর হ্যাম্পশায়ারের অল্ডারশটে জন্মগ্রহণ করেন। তিনি তার পিতামাতার পাঁচ সন্তানের মধ্যে সর্বকনিষ্ঠ। তার পিতা জেফ্রি ফ্রিম্যান একজন নৌ কর্মকর্তা এবং মাতা ফিলোমেনা (বিবাহপূর্ব নরিস)। ফ্রিম্যান যখন খুব ছোট তখন তার পিতামাতা আলাদা হয়ে যান। যখন ফ্রিম্যানের বয়স ১০ তখন তার পিতা হার্ট অ্যাটাকে মারা যান। ফ্রিম্যান চার্টসির সেলেসিয়ান স্কুলে পড়াশোনা করেন এবং পরে ব্রুকল্যাণ্ডস কলেজে গণমাধ্যম অধ্যয়ন বিষয়ে পড়াশোনা করেন। তার বড় ভাই টিম ফ্র্যাজিয়ার কোরাস সঙ্গীতদলের একজন সঙ্গীতজ্ঞ। ফ্রিম্যন সেন্ট্রাল স্কুল অব স্পিচ অ্যান্ড ড্রামায় অধ্যয়ন করেন এবং ১৮টি টিভি অনুষ্ঠান, ১৪টি মঞ্চনাটক এবং কয়েকটি বেতার অনুষ্ঠানে কাজ করেন। তার একটি উল্লেখযোগ্য চরিত্র হল সিটকম রম্যচিত্র দ্য অফিস-এ টিম ক্যান্টারবারি। এই চরিত্রটি সম্পর্কে তিনি ২০০৪ সালে বলেন, অভিনেতা হিসেবে তাকে দীর্ঘদিন এই চরিত্রটির ছায়ায় আবদ্ধ থাকতে হয়। তিনি সিটকম হার্ডওয়্যার-এও অভিনয় করেন। এই সময়ে তিনি কয়েকটি চলচ্চিত্রেও অভিনয় করেন, সেগুলো হল অ্যালি জি ইন্ডাহাউজ (২০০২) এবং প্রণয়ধর্মী হাস্যরসাত্মক লাভ অ্যাকচুয়ালি (২০০৩)। তিনি শার্লক হোমস গোয়েন্দা কাহিনির বিবিসি টেলিভিশনের গোয়েন্দা নাট্য ধারাবাহিক শার্লক-এ ডক্টর জন ওয়াটসন চরিত্রে অভিনয় করেন। শার্লক-এর প্রথম পর্ব "আ স্টাডি ইন পিংক" ২০১০ সালের ২৫শে জুলাই প্রচারিত হয় এবং সমালোচকদের প্রশংসা লাভ করে। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে বাফটা টিভি পুরস্কার এবং মিনি ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন। তিনি পিটার জ্যাকসনের তিন খণ্ডের দ্য হবিট চলচ্চিত্র ধারাবাহিকে বিলবো ব্যাগিন্স চরিত্রে অভিনয় করেন। প্রথম খণ্ড দ্য হবিট: অ্যান আনেক্সপেক্টেড জার্নি চলচ্চিত্রে তার অভিনয়ের তিনি প্রশংসিত হন এবং ২০১৩ সালে এমটিভি মুভি পুরস্কারের সেরা নায়ক, এবং ১৮তম এম্পায়ার পুরস্কারে সেরা অভিনেতার পুরস্কার লাভ করেন। ২০১৭ সালে ফ্রিম্যান ডার্ক কমেডি অপরাধ নাট্য টিভি ধারাবাহিক কার্গো-এ লেস্টার নিগার্ড চরিত্রে অভিনয় করেন। ২০১৭ সালের ৬ই আগস্ট অ্যাডিলেড চলচ্চিত্র উৎসবে এই চলচ্চিত্রের উদ্বোধনী প্রদর্শনী হয়। এটি ২০১৩ সালের একই নামের স্বল্পদৈর্ঘ্য চলচ্চিত্রের পূর্ণদৈর্ঘ্য সংস্করণ। এই বছর এরপর তিনি নোয়েল কাওয়ার্ড থিয়েটারে জেমস গ্রাহামের রাজনৈতিক হাস্যরসাত্মক লেবার অব লাভ মঞ্চনাটকে টামজিন গ্রেগের সাথে অভিনয় করেন। ২০১৮ সালে তিনি ব্ল্যাক প্যান্থার চলচ্চিত্রে এভারেট কে. রস চরিত্রে অভিনয় করেন। ২০১৭ সালের মে থেকে ২০১৯ সালের জুলাই পর্যন্ত তিনি ভোডাফোনের একাধিক বিজ্ঞাপন চিত্রে কাজ করেন। ২০২০ সালে তিনি এফএক্স/স্কাইয়ের হাস্যরসাত্মক ধারাবাহিক ব্রিডার্স-এ শ্রেষ্ঠাংশে অভিনয় করছেন। এছাড়া তিনি এই ধারাবাহিকে নির্মাতা ও নির্বাহী প্রযোজকের দায়িত্ব পালন করছেন। "Martin Freeman" (ইংরেজি ভাষায়)। Who Do You Think You Are?। সংগ্রহের তারিখ ৫ মে ২০২০।  "Interview: Martin Freeman, Actor" (ইংরেজি ভাষায়)। দ্য স্কটসম্যান। ২৭ নভেম্বর ২০০৯। ২০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৫ মে ২০২০।  "Martin Freeman: No ordinary Bilbo Baggins" (ইংরেজি ভাষায়)। দি ইন্ডিপেন্ডেন্ট। ৩০ নভেম্বর ২০১২। সংগ্রহের তারিখ ৫ মে ২০২০।  মেরিট, স্টেফানি (২২ ফেব্রুয়ারি ২০০৪)। "Tim for a change"। দ্য গার্ডিয়ান (ইংরেজি ভাষায়)। লন্ডন। সংগ্রহের তারিখ ৫ মে ২০২০।  জাকারিন, জর্ডান (৫ ডিসেম্বর ২০১২)। "Peter Jackson Details His Desperate Obsession With Casting Martin Freeman in 'The Hobbit'"। দ্য হলিউড রিপোর্টার (ইংরেজি ভাষায়)। সংগ্রহের তারিখ ৮ সেপ্টেম্বর ২০১৮।  "Martin Freeman to play Bilbo Baggins in The Hobbit"। বিবিসি নিউজ। ২২ অক্টোবর ২০১০। সংগ্রহের তারিখ ২৪ অক্টোবর ২০১০।  চাইল্ড, বেন (২২ অক্টোবর ২০১০)। "Martin Freeman as Bilbo Baggins, a match made in Hobbit heaven"। দ্য গার্ডিয়ান। লন্ডন। সংগ্রহের তারিখ ২৪ অক্টোবর ২০১০।  ক্যালাউটি, ক্যাটি। "Bilbo Baggins Beats Snow White For Best Hero At MTV Movie Awards"। এমটিভি নিউজ (ইংরেজি ভাষায়)। ১২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৫ মে ২০২০।  ৎজালাই, গেয়র্গ (২৫ মার্চ ২০১৩)। "'Skyfall,' Sam Mendes Win Empire Awards in U.K."। দ্য হলিউড রিপোর্টার (ইংরেজি ভাষায়)। সংগ্রহের তারিখ ৫ মে ২০২০।  "Cargo' set for world premiere at Adelaide Film Festival" (ইংরেজি ভাষায়)। ২ আগস্ট ২০১৭। সংগ্রহের তারিখ ৫ মে ২০২০।  গিরো, জ্যাক (২৪ সেপ্টেম্বর ২০১৬)। "'Cargo' First Look: Martin Freeman Stars in the Zombie-Infested Drama"। /Film (ইংরেজি ভাষায়)। সংগ্রহের তারিখ ৫ মে ২০২০।  "Martin Freeman and Sarah Lancashire star in James Graham's Labour of Love at the Noel Coward Theatre"। লন্ডন থিয়েটার (ইংরেজি ভাষায়)। ১৯ মে ২০১৭। ২৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৫ মে ২০২০।  "সুপারহিরো 'ব্ল্যাক প্যানথার'"। দৈনিক সমকাল। ১৫ ফেব্রুয়ারি ২০১৮। সংগ্রহের তারিখ ৮ সেপ্টেম্বর ২০১৮।  "Martin Freeman Comedy 'Breeders' Lands FX Series Order"। দ্য হলিউড রিপোর্টার (ইংরেজি ভাষায়)। সংগ্রহের তারিখ ৫ মে ২০২০।  উইকিমিডিয়া কমন্সে মার্টিন ফ্রিম্যান সংক্রান্ত মিডিয়া রয়েছে। ইন্টারনেট মুভি ডেটাবেজে মার্টিন ফ্রিম্যান  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে মার্টিন ফ্রিম্যান